રાજીવ કોલેજ માંથી ગયો ત્યારે પલ્લવીએ એને અવોઇડ કઈને હર્ટ કર્યો હતો. પલ્લવી દેખાવ માં ખુબસુરત અને આકર્ષક આકાર વાળી એની આકૃતિ હતી. માધવી પણ સુંદર હતી પણ તે થોડી શ્યામ હતી. પલ્લવી ને તેની સુંદરતા રુપ ઉપર થોડો ઈગો હતો એટલે એને રાજીવ ને હર્ટ કર્યો હતો. તે જ્યારે મળવા આવ્યો ત્યારે પલ્લવી તેમને એકલા મૂકીને ચાલી ગઈ હતી. માધવી ને પણ ખૂબ લાગી આવ્યું હતું. પણ માધવી એ લેટ ગો કર્યું હતું. અને પલ્લવી વતી રાજીવ ની માફી પણ માંગી હતી. માધવી ને ત્યારે તો એમજ હતું કે રાજીવ પલ્લવી જેવી સુંદર છોકરીને છોડીને મને પસંદ કરે એ શક્ય નથી. તેને મનો મન પલ્લવી ની ઈર્ષા પણ થઈ હતી. પણ પલ્લવીએ છેક શાળાના સમય થી તેને જોઈતી બધી જ વસ્તુઓ આપી હતી. પલ્લવી કપડાં લાવે કે ગમે તે લાવે એ માધવી માટે પણ લાવતી જ. અરે હમણાં તો એક વાર પલ્લવીને તેના પપ્પાએ ગાડી અપાવી તો પલ્લવીએ માધવીને એકટીવા ગિફ્ટ કર્યું હતું. એટલે માધવી એ ઈર્ષા મન માંથી કાઢી દીધી હતી. મને પલ્લવીએ બધું જ જોઈતું અપાવ્યું છે તો એક રાજીવ એને મળશે એમાં હું કેમ ઈર્ષા કરું? માધવીએ મન મનાવી લીધું હતું અને દોસ્તીમાં ક્યાંય દરાર પડવા નહોતી દીધી.